Worcester F 80 Distinctiones

220 Resurrectio

Resurreccio.[[1]](#footnote-1) Die tercia resurget Christus. Probauit resurrexionem suam multipliciter quia per frequenciam appericionum.[[2]](#footnote-2) Vnde legitur in euangelio decies apperuisse, primo Marie Magdalene, [Marc. 16:9]. Secundo ipsi et aliis mulieribus, [Matt. 28:9]. Tercio Petro, [Joan. 21:2]. Quarto duobus discipulis euntibus in Emaus, [Luc. 24:15]. Quinto ceteris discipulis excepto Thomas, [Joan. 20:24]. Et hee quinque appariciones fiebant eodem die resurrexionis. Sexto omnibus discipulis post dies octo ianuis clausis, [Joan. 20:26]. Septimo septem discipulis ad mare Tiberiadis, [Joan. 21:1]. Octauo vndecim discipulis in Galilea, [Matt. 28:16]. Nono in cenaculo vbi exprobrauit credulitatem eorum, [Act. 1:13]. Decimo[[3]](#footnote-3) quando ascendit postmodum secundum Apostolum, [ 1 Cor. 15:6]: *Visus est plus quam quingentis fratribus simul,* demum Jacobo, demum Paulo.

¶ Secundo probauit resurrexionis veritatem. Primo per testimonium angelorum quando reuoluit lapidem coram mulieribus, [Matt. 28:6]. Secundo Marie Magdalene prospicienti in monumento, [Joan. 20:1]. Tercio, per ostensionem uulnerum [Joan. 20:24-29] et esum ciborum, [Luc. 24:42-43], ne eius resurrectio fantastica putaretur. Quarto, per expositionem scripturarum sicut ostendit discipulis euntibus in Emaus, [Luc. 24:13]. Quinto, per ostensionem miraculorum. Nam eo resurgente multa corpora surrexerunt. Factus est terre motus, quod ingressus est ianuis clausis, quod discipuli traxerunt multitudinem piscium, quod mirabiliter ascendit. Et sicut post resurreccionem Christus in multis argumentis per xl. dies apparuit eis. Ita quod xl. horas iacuit mortuus. Nam feria sexta, hora 9.[[4]](#footnote-4) obiit et vna sabbati, id est, dominica hora prima[[5]](#footnote-5) surrexit.

¶ Igitur de sexta feria quatuor hore restabat, scilicet, 9., 10., xi., xii. dies sabbati et due noctes vna precedens alia subsequens habuerunt xxxvi.

/fol. 295va/

horas. Jacuit ergo Chrisus tribus diebus et tribus noctibus in sepulcro quamuis non per tres dies. Nam aliud est esse in die et aliud per diem, vel secundum sinodochicum tropum, pars ponitur pro toto vt scilicet, pars postior sexte ferie ponatur pro vno die, et pars dominice diei ponatur pro die. Sicut et quia in resurrectione Christi naturalis ordo dierum mutatus est vtpote vbi dies prius precessit noctem sed ex tunc econtro nox que fuit inter sabbatum et dominicam bis numeratur tamquam subsequens sabbatum et precedens dominicam. Et sic verificatur quod legitur in euangelio sicut fuit Jonas in ventre ceci tribus diebus et tribus noctibus, sic erat Filius hominum in corde terre.

1. Resurrectio ] Lambeth begins this chapter: Die tercia resurget… with the “D” capitalized. [↑](#footnote-ref-1)
2. appericionum ] Lambeth, F 128 *corr.* operacionum F 80. [↑](#footnote-ref-2)
3. Decimo ] Lambeth *corr.* is F 80. [↑](#footnote-ref-3)
4. 9 ] Lambeth *om.* F 80. [↑](#footnote-ref-4)
5. prima ] *add.* hora F 80. [↑](#footnote-ref-5)